33 Ni kaila ena marau, o kemuni na yalododonu, ena vuku i Jiova.+E veiganiti mera vakacaucautaki koya na yalododonu.2 Vakavinavinaka vei Jiova ena api,Sere ena vakacaucau vua ena iyaya ni ivakatagi e wa tini.3 Ni lagata vua na sere vou,+Qiria vakamaqosa na wa ni ivakatagi, salavata na kaila ni marau.4 Ni dodonu na vosa i Jiova,+E nuitaki tale ga na ka kece e cakava.5 E taleitaka o koya na ivalavala dodonu kei na lewadodonu.+E vakasinaiti vuravura na dei ni loloma i Jiova.+6 E buli na lomalagi ena vosa i Jiova,+Kei na ka kece* e tu kina ena icegu ni gusuna.7 E kumuna mai na wai ni wasawasa me vaka na ilatiniwai,+E biuta na wai voravora ena vale ni maroroi iyau.8 Me rerevaki Jiova o vuravura taucoko.+Mera qoroi koya o ira na tawana na vanua bulabula.9 Ni vosa o koya, e yaco sara,+E vakarota o koya, e tudei sara.+10 Sa vakaseva o Jiova na nodra inaki* na veimatanitu,+E vakasesea na nodra lalawa* na veimatatamata.+11 Ia na vakatulewa* i Jiova ena tu ga me tawamudu,+Na nanuma ni lomana ena tu ga mai na dua na itabatamata ina dua tale na itabatamata.12 E marau na matanitu e nona Kalou o Jiova,+Na matatamata e digitaka o koya mera nona ivotavota.+13 E rai sobu mai lomalagi o Jiova,E raici ira kece na luve ni tamata.+14 Mai na nona itikotiko,E vakaraici ira matua na lewe i vuravura.15 E bulia o koya na lomadra kece,E vakadikeva na nodra cakacaka kece.+16 E sega ni vakabulai e dua na tui ena mataivalu levu,+E sega ni vakabulai na tamata qaqa ena nona kaukaua levu.+17 E inuinui tawayaga ni veivakabulai* na ose,+E sega ni ivakadei ni veisereki na kena kaukaua levu.18 Raica! Na mata i Jiova e vakaraici ira na rerevaki koya,+O ira na waraka tiko na dei ni nona loloma,19 Me vueti ira mai na mateQai vakabulai ira tiko ena gauna ni dausiga.+20 Eda sa namaki Jiova tiko.E dauvukei keda qai noda isasabai.+21 E marautaki koya vakalevu na lomada,Nida vakanuinui ina yacana tabu.+22 Me tiko vei keimami na dei ni nomuni loloma, i Jiova,+Ni keimami waraki kemuni tiko.+
fij_Latn